stanford-oval/wikipedia huggingface dataset:
คณะมนุษยศาสตร์ มหาวิทยาลัยเกษตรศาสตร์

| --- | --- |
Faculty of Humanities, Kasetsart University

คติพจน์: Wisdom of Life
สถาปนา: 17 มิถุนายน พ.ศ. 2524; 43 ปีก่อน (2524-06-17)
สังกัดการศึกษา: มหาวิทยาลัยเกษตรศาสตร์
คณบดี: ผศ.ดร.ธงรบ รื่นบันเทิง
ที่อยู่: 50 ถนนงามวงศ์วาน แขวงลาดยาว เขตจตุจักร กรุงเทพมหานคร 10900
สี:   สีขาว
เว็บไซต์: human.ku.ac.th

คณะมนุษยศาสตร์ มหาวิทยาลัยเกษตรศาสตร์ เป็นคณะลำดับที่ 11 ของมหาวิทยาลัยเกษตรศาสตร์ ตั้งอยู่ที่เกษตรกลางบางเขน กรุงเทพมหานคร มีประวัติความเป็นมาควบคู่กับการสถาปนามหาวิทยาลัยเกษตรศาสตร์เมื่อ พ.ศ. 2486 ในฐานะ แผนกวิชาภาษาอังกฤษ สังกัดคณะกสิกรรมและสัตวบาล มีหน้าที่ดำเนินการสอนภาษาอังกฤษให้กับนิสิตคณะต่าง ๆ จนมาเป็น ภาควิชาภาษา คณะวิทยาศาสตร์และอักษรศาสตร์ และสถาปนาขึ้นเป็น คณะมนุษยศาสตร์ เมื่อวันที่ 17 มิถุนายน พ.ศ. 2524 ปัจจุบัน คณะมนุษยศาสตร์ประกอบด้วย 9 ภาควิชา เปิดสอนหลักสูตรทั้งในระดับปริญญาตรี ปริญญาโท และปริญญาเอก จำนวน 27 หลักสูตร โดยเป็นหลักสูตรนานาชาติ 3 หลักสูตร นอกจากนี้ ยังให้บริการสอนหลักสูตรอบรมต่าง ๆ ทั้งเชิงวิชาการและวิชาชีพ ตลอดจนจัดการทดสอบทางภาษาแก่นิสิต บุคลากร และประชาชนทั่วไป
คณะมนุษยศาสตร์เป็นคณะที่มีชื่อเสียงทางด้านนวัตกรรมมนุษยศาสตร์ในระดับนานาชาติ พัฒนาองค์กรให้เป็นสถาบันการศึกษาที่สร้างสรรค์เพื่อผลิตบัณฑิตที่เชี่ยวชาญและมีความสามารถรอบด้าน พร้อมทั้งสร้างสรรค์ผลงานทางวิชาการโดยใช้นวัตกรรมเป็นฐาน พัฒนาด้านวิชาการให้ทันสมัยและตรงกับความต้องการของตลาด และเสริมสร้างทุนทางวัฒนธรรมของไทยเพื่อพัฒนาเศรษฐกิจเชิงสร้างสรรค์
อาคารเรียน

อาคารวชิรญาณสังวร
อาคารวชิรญาณสังวร หรืออาคารมนุษยศาสตร์ 1 สมเด็จพระสังฆราชเจ้า กรมหลวงวชิรญาณสังวร เสด็จมาทรงเป็นประธานในพิธีวางศิลาฤกษ์ เมื่อวันที่ 21 กรกฎาคม พ.ศ. 2531 และทรงเป็นประธานในพิธีเปิดอาคารพร้อมทั้งทรงปลูกต้นพระศรีมหาโพธิ์เพื่อ เป็นสิริมงคลแก่คณะมนุษยศาสตร์ เมื่อวันที่ 25 มิถุนายน พ.ศ. 2534 โดยใน พ.ศ. 2564 เนื่องในวาระครบรอบ 40 ปีแห่งการสถาปนาคณะมนุษยศาสตร์ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระวโรกาสให้คณะผู้บริหารคณะมนุษยศาสตร์เข้าเฝ้า ณ พระวิหาร วัดราชบพิธสถิตมหาสีมารามราชวรวิหาร เพื่อกราบทูลอาราธนาให้ทรงเจิมป้าย "อาคารวชิรญาณสังวร" โดยจะเชิญป้ายอาคารเรียนดังกล่าวไปประดับไว้ที่ส่วนบนของอาคาร เพื่อเป็นอนุสรณ์แห่งพระเมตตาของสมเด็จพระสังฆราชเจ้า กรมหลวงวชิรญาณสังวร ที่พระองค์ได้เสด็จมาเป็นองค์ประธานในการประกอบพิธีวางศิลาฤกษ์และเสด็จมาเป็นองค์ประธานในพิธีเปิดอาคารเรียนดังกล่าว ปัจจุบัน อาคารวชิรญาณสังวร เป็นที่ทำการของภาควิชาปรัชญาและศาสนา ภาควิชาภาษาต่างประเทศ ภาควิชาภาษาศาสตร์ และภาควิชาวรรณคดี
อาคารประเสริฐศตวรรษา
อาคารประเสริฐศตวรรษา หรืออาคารมนุษยศาสตร์ 2 แต่เดิมคือ ตึกชีววิทยาประมง โดยคณะมนุษยศาสตร์ได้รับโอนอาคารเรียนมาจากคณะประมง แล้วได้ปรับปรุงภูมิทัศน์ซ่อมแซมและตกแต่ง เริ่มใช้อาคารเมื่อ พ.ศ. 2551 โดยใน พ.ศ. 2564 เนื่องในวาระครบรอบ 40 ปีแห่งการสถาปนาคณะมนุษยศาสตร์ อาคารมนุษยศาสตร์ 2 จึงได้รับการตั้งชื่อใหม่ว่า "อาคารประเสริฐศตวรรษา" อันมีความหมายว่า อาคารอันเป็นอนุสรณ์แด่ศาสตราจารย์ ดร.ประเสริฐ ณ นคร บูรพาจารย์ด้านไทยศึกษา จารึก ประวัติศาสตร์ และโบราณคดี และอดีตนายกสภามหาวิทยาลัยเกษตรศาสตร์และรองอธิการบดีมหาวิทยาลัยเกษตรศาสตร์ ปัจจุบัน อาคารประเสริฐศตวรรษา เป็นที่ทำการของภาควิชาภาษาไทย ห้องสมุดคณะมนุษยศาสตร์ และสถาบันขงจื๊อ มหาวิทยาลัยเกษตรศาสตร์
อาคารกัญจนานิทัศน์
อาคารกัญจนานิทัศน์ หรืออาคารมนุษยศาสตร์ 3 แต่เดิมคือ ตึกผลิตภัณฑ์ประมง โดยคณะมนุษยศาสตร์ได้รับโอนอาคารเรียนมาจากคณะประมง แล้วได้ปรับปรุงภูมิทัศน์ซ่อมแซมและตกแต่ง เริ่มใช้อาคารเมื่อ พ.ศ. 2552 โดยใน พ.ศ. 2564 เนื่องในวาระครบรอบ 40 ปีแห่งการสถาปนาคณะมนุษยศาสตร์ อาคารมนุษยศาสตร์ 3 จึงได้รับการตั้งชื่อใหม่ว่า "อาคารกัญจนานิทัศน์" เพื่อเป็นอนุสรณ์ถึงอาจารย์ ดร.กัญจนา สินธวานนท์ ผู้ก่อตั้งและคณบดีคนแรกของคณะมนุษยศาสตร์ ปัจจุบัน อาคารกัญจนานิทัศน์ เป็นที่ทำการของภาควิชานิเทศศาสตร์และสารสนเทศศาสตร์
อาคารจุฬาภรณ์พิศาลศิลป์
อาคารจุฬาภรณ์พิศาลศิลป์ หรืออาคารมนุษยศาสตร์ 4 สมเด็จพระมหาธีราจารย์ เป็นประธานในพิธีวางศิลาฤกษ์ และพระมหาราชครูพิธีศรีวิสุทธิคุณ เป็นประธานในพิธีพราหมณ์ เมื่อวันที่ 19 สิงหาคม พ.ศ. 2553 ทั้งยังได้รับพระมหากรุณาธิคุณจากสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางวัฒน วรขัตติยราชนารี พระราชทานนามอาคารว่า "จุฬาภรณ์พิศาลศิลป์" และพระราชทานพระอนุญาตอันเชิญอักษรพระนามย่อ "จ.ภ." มาประดิษฐานคู่กับนามอาคาร ทั้งยังเสด็จมาทรงเปิดอาคาร เมื่อวันที่ 9 ตุลาคม พ.ศ. 2554 และเริ่มใช้อาคารใน พ.ศ. 2555 ปัจจุบัน เป็นที่ทำการของสำนักงานเลขานุการคณะมนุษยศาสตร์ ภาควิชาอุตสาหกรรมท่องเที่ยวและบริการ (ภาควิชาศิลปาชีพเดิม) ภาควิชาดนตรี ภาควิชาภาษาตะวันออก และศูนย์ภาษา มหาวิทยาลัยเกษตรศาสตร์
สัญลักษณ์ประจำคณะ

ดอกไม้ที่เป็นสัญลักษณ์ประจำคณะมนุษยศาสตร์ คือ ดอกแก้ว เป็นดอกไม้ที่มีสีขาว มีทั้งความงดงาม ความบริสุทธิ์ และกลิ่นหอม
สีประจำคณะมนุษยศาสตร์ คือ สีขาว เป็นสีที่แสดงถึงความบริสุทธิ์ดั่งปรัชญาและปณิธานของคณะมนุษยศาสตร์ที่มุ่งมั่น สร้างสรรค์ให้บัณฑิตเป็นคนดี มีคุณธรรม ยึดถือความดีเป็นที่ตั้ง
เพลงประจำคณะ คือ เพลงมนุษยศาสตร์ ประพันธ์ทำนองและเนื้อร้องโดย ว่าที่ร้อยตรี อวบ เหมะรัชตะ และเพลงผองเราชาวมนุษยศาสตร์ ประพันธ์ทำนองและเนื้อร้องโดย จริยา เจรีรัตนะ
หน่วยงาน

ภาควิชา สำนัก สถาบัน และศูนย์ ภายในคณะมนุษยศาสตร์
| --- | --- |
 สำนักงานเลขานุการ  ภาควิชานิเทศศาสตร์และสารสนเทศศาสตร์  ภาควิชาปรัชญาและศาสนา  ภาควิชาภาษาต่างประเทศ  ภาควิชาภาษาไทย  ภาควิชาภาษาศาสตร์  ภาควิชาภาษาตะวันออก  ภาควิชาวรรณคดี  ภาควิชาอุตสาหกรรมท่องเที่ยวและบริการ  ภาควิชาดนตรี:  ศูนย์ภาษา  ศูนย์ทดสอบทางภาษา  ศูนย์จัดการศึกษาโครงการพิเศษ  ศูนย์พัฒนาภาษาด้วยตนเอง (KU-SALL)  สถาบันขงจื๊อ มหาวิทยาลัยเกษตรศาสตร์  สถาบันภาษาศาสตร์และวัฒนธรรมศึกษาราชนครินทร์
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  หลักสูตรศิลปศาสตรบัณฑิต (ศศ.บ.) สาขาวิชาการจัดการการท่องเที่ยวเชิงบูรณาการ (หลักสูตรนานาชาติ)  สาขาวิชาการสร้างสรรค์การบริการเพื่อธุรกิจการท่องเที่ยว  สาขาวิชาดนตรีตะวันตก  สาขาวิชาดนตรีไทย  สาขาวิชานิเทศศาสตร์  สาขาวิชาปรัชญาและศาสนา  สาขาวิชาภาษาจีน  สาขาวิชาภาษาจีนธุรกิจ (ภาคพิเศษ)  สาขาวิชาภาษาญี่ปุ่นธุรกิจ (ภาคปกติและภาคพิเศษ)  สาขาวิชาภาษาไทย  สาขาวิชาภาษาไทยเพื่อการสื่อสารสำหรับชาวต่างประเทศ (หลักสูตรนานาชาติ)  สาขาวิชาภาษาฝรั่งเศส  สาขาวิชาภาษาเยอรมัน  สาขาวิชาภาษาอังกฤษ (ภาคปกติและภาคพิเศษ)  สาขาวิชาวรรณคดี วิชาเอกวรรณคดีไทย  วิชาเอกวรรณคดีอังกฤษ |  หลักสูตรศิลปศาสตรมหาบัณฑิต (ศศ.ม.) สาขาวิชาดนตรี  สาขาวิชานิเทศศาสตร์และสารสนเทศ  สาขาวิชาปรัชญาและศาสนา  สาขาวิชาภาษาตะวันออก วิชาเอกภาษาจีน  วิชาเอกภาษาญี่ปุ่น  สาขาวิชาภาษาไทย  สาขาวิชาภาษาศาสตร์ประยุกต์  สาขาวิชาภาษาอังกฤษเพื่อการสื่อสารระหว่างประเทศ |  หลักสูตรปรัชญาดุษฎีบัณฑิต (ปร.ด.) สาขาวิชาปรัชญาและศาสนา  สาขาวิชาภาษาตะวันออก วิชาเอกภาษาจีน  วิชาเอกภาษาญี่ปุ่น  สาขาวิชาภาษาไทย  สาขาวิชาภาษาศาสตร์ประยุกต์  สาขาวิชาภาษาอังกฤษเพื่อการสื่อสารระหว่างประเทศ (หลักสูตรนานาชาติ) |
ทำเนียบคณบดี

นับแต่คณะมนุษยศาสตร์ก่อตั้งขึ้นเมื่อ พ.ศ. 2524 จนถึงปัจจุบัน มีผู้ดำรงตำแหน่งคณบดี ดังนี้
| ทำเนียบคณบดีคณะมนุษยศาสตร์ มหาวิทยาลัยเกษตรศาสตร์> รายนามคณบดี | ทำเนียบคณบดีคณะมนุษยศาสตร์ มหาวิทยาลัยเกษตรศาสตร์> ระยะเวลาในการดำรงตำแหน่ง |
| --- | --- |
1. อาจารย์ ดร.กัญจนา สินธวานนท์: พ.ศ. 2524 - พ.ศ. 2527
2. อาจารย์ สิงห์ทอง พรนิคม: พ.ศ. 2527 - พ.ศ. 2535
3. รองศาสตราจารย์ ศิริลักษณ์ ลิ้มภักดี: พ.ศ. 2535 - พ.ศ. 2539
4. รองศาสตราจารย์ กมลา นาคะศิริ: พ.ศ. 2539 - พ.ศ. 2543
5. รองศาสตราจารย์ ปรียา อุนรัตน์: พ.ศ. 2543 - พ.ศ. 2548
6. ผู้ช่วยศาสตราจารย์ ดร.นงนุช ศรีอัษฎาพร: พ.ศ. 2548 - พ.ศ. 2552
7. รองศาสตราจารย์ ดร.วิไลศักดิ์ กิ่งคำ: พ.ศ. 2552 - พ.ศ. 2556
8. ผู้ช่วยศาสตราจารย์ ดร.พุทธชาติ โปธิบาล: พ.ศ. 2556 - พ.ศ. 2560
9. รองศาสตราจารย์ ดร.กิติมา อินทรัมพรรย์: พ.ศ. 2560 - พ.ศ. 2564
10. ผู้ช่วยศาสตราจารย์ ดร.ธงรบ รื่นบันเทิง: พ.ศ. 2564 - ปัจจุบัน
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
การจัดอันดับ

ดูเพิ่ม: การจัดอันดับของมหาวิทยาลัยเกษตรศาสตร์
| --- | --- |
QS World University Rankings by Subject 
Global
QS Modern Languages: 301-340 (2024)
QS Linguistics: 201-250 (2023)

คณะมนุษยศาสตร์ มหาวิทยาลัยเกษตรศาสตร์ เปิดตัวในการจัดอันดับมหาวิทยาลัยโลกโดย QS หรือ QS World University Rankings by Subject ครั้งแรกในปี 2023 โดยได้รับการจัดอันดับให้อยู่ในกลุ่ม 201-250 ของโลก ในสาขาวิชา Linguistics  และกลุ่มที่ 301-340 ของโลก ในสาขาวิชา Modern Languages ในปี 2024
ข้อมูลปี 2023 คณะมนุษยศาสตร์ มก. ได้รับคะแนนด้านความพึงพอใจของนายจ้าง ( EMPLOYER REPUTATION ) = 75.5 คะแนน, ด้านการยอมรับทางวิชาการ ( ACADEMIC REPUTATION ) = 57.2 คะแนน, ด้านจำนวนบทความวิชาการที่ถูกอ้างอิงถึง ( CITATIONS PER PAPER ) = 45.5 คะแนน, และด้านจำนวนบทความวิชาการที่ถูกอ้างอิงในวารสารวิชาการที่มีผลกระทบระดับสูง ( H-INDEX CITATIONS ) = 25 คะแนน
ละคอนมะนุด

ละคอนมะนุด คือละครเวทีประจำคณะมนุษยศาสตร์ มหาวิทยาลัยเกษตรศาสตร์ จัดทำโดย ภาควิชานิเทศศาสตร์และสารสนเทศศาสตร์ และมีชื่อเรียกในภาษาอังกฤษว่า HUMDRAMA มาจาก Humanities Drama ละคอนมะนุดมีแนวคิดหลักว่าเป็นละครเวทีที่เข้าใจความเป็นมนุษย์ โดยการสร้างสรรค์ละครเวที นิสิตจะสามารถนำความรู้จากแขนงต่าง ๆ ที่ได้ศึกษามาปฏิบัติใช้จริงภายใต้การดูแลของคณาจารย์และศิษย์เก่าผู้เชี่ยวชาญ อีกทั้ง ต้องใช้ความร่วมมือจากหลายฝ่าย ซึ่งจะก่อให้เกิดการเรียนรู้กระบวนการทำงานร่วมกับผู้อื่น เกิดความสามัคคี และเป็นพื้นฐานที่ดีให้กับนิสิตในการประยุกต์ใช้สู่สังคมส่วนรวมต่อไป ปัจจุบัน ละคอนมะนุดได้จัดขึ้นมาแล้ว 28 ครั้ง นับตั้งแต่ปี พ.ศ. 2533 โดยในแต่ละครั้งมีรายชื่อละครเวที ดังนี้
| --- | --- |
 2533 - ศัตรูประชาชน  2535 - ต้นส้มแสนรัก  2536 - ครอบครัวคงกระพัน  2537 - ศรัทธาแห่งปรัชญากร  2539 - ต้องบ้า  2540 - เจ้านาย  2541 - เดอะ รูมเมท  2542 - ปรารถนารักนิรันดร์  2543 - นิทานนิทรา  2544 - มรดกอลวน คนอลเวง  2545 - รักปิด รักเปิด  2546 - ตามศรัทธา  2547 - งานเลี้ยง  2548 - Double Death  2550 - Mertale : The Legend of blue  2551 - The Healer คนเพ้อเมืองเพี้ยน:  2552 - ๒๕๘๗ : กลิ่นอายพระนคร หลากรักหลบซ่อน จะย้อนกลับมาอีกครา  2553 - นาฏอัครา  2554 - The Suicide Shop ร้านชำสำหรับคนตาย  2555 - In the Frame วานนั้น วันนี้  2556 - บางกระโพ้น  2557 - นาครเขษม  2558 - TOMORROW ขณะนี้ 6 นาฬิกา  2559 - April Rain เมื่อเมษาคือหน้าฝน  2560 - One Last Time กาลครั้งหนึ่งเมื่อฉันเห็นเธอ  2561 - เดอะ ไทม์มิชชัน  2562 - Bless You Bully! ตำนานลับ คลับขี้แกล้ง  2563 - Powerful You Are ประลองป่วนรัก พลังป่วนโลก  2566 - Valerie : The Lonely Moon ดวงจันทร์วันโดดเดี่ยว  2567 - "As You Wish โปรดระวังความปรารถนา"  2568 - Nothing Lasts Forever  
หมายเหตุ ละคอนมะนุดครั้งที่ 28 (Powerful You Are ประลองป่วนรัก พลังป่วนโลก) ยกเลิกการแสดงสดเนื่องจากการระบาดทั่วของโควิด-19 พ.ศ. 2562–2563 โดยเปลี่ยนการเป็นบันทึกภาพการแสดงและเผยแพร่ลงในสื่อสังคมออนไลน์ของละคอนมะนุดแทน
พายุไต้ฝุ่นเซาเดโลร์ (พ.ศ. 2558)

พายุไต้ฝุ่นเซาเดโลร์ เป็นที่รู้จักในประเทศฟิลิปปินส์ในชื่อ พายุไต้ฝุ่นฮันนา เป็นพายุหมุนเขตร้อนที่มีความรุนแรงมากเป็นอันดับสามของโลกในขณะนั้น โดยอยู่อันดับหลังจากพายุเฮอริเคนแพทริเซียและพายุไซโคลนแพม พายุไต้ฝุ่นเซาเดโลร์มีผลกระทบอย่างมากในหมู่เกาะนอร์เทิร์นมาเรียนา เกาะไต้หวันและจีนแผ่นดินใหญ่ทางทิศตะวันออก มีผู้เสียชีวิต 40 คน ส่วนในประเทศญี่ปุ่น ประเทศเกาหลีใต้และประเทศฟิลิปปินส์จะมีผลกระทบที่น้อยกว่า โดยพายุเซาเดโลร์เป็นพายุที่สิบสามประจำปีฤดูพายุไต้ฝุ่นปีพ.ศ. 2558 พายุเซาเดโลร์เริ่มแรกเป็นเพียงพายุดีเปรสชันเขตร้อนอยู่ใกล้เกาะโปนเป ในวันที่ 29 กรกฎาคม. พายุนั้นค่อยๆทวีความรุนแรงขึ้นอย่างช้าๆ และทวีขึ้นอย่างรวดเร็วในวันที่ 2 สิงหาคมและในวันต่อมาได้ขึ้นฝั่งที่ไซปัน สร้างความเสียหายเป็นอย่างมาก จากการที่มีสภาพแวดล้อมที่เอื้ออำนวยพายุไต้ฝุ่นได้ทวีความรุนแรงขึ้นและถึงจุดสูงสุดด้วยอัตราเร็วลมที่สิบนาทีได้ 215 กม. / ชม. (130 ไมล์ต่อชั่วโมง) และวัดความกดอากาศที่ 900 hPa (mbar; 26.58 inHg) ในวันที่ 3 สิงหาคม ศูนย์เตือนภัยไต้ฝุ่นร่วมประเมินอัตราเร็วลมที่หนึ่งนาทีได้ 285 กม. / ชม. (180 ไมล์ต่อชั่วโมง) ทำให้ พายุเซาเดโลร์เป็นพายุไต้ฝุ่นซุปเปอร์หมวด 5 หลังจากนั้นพายุก็อ่อนตัวลงอย่างต่อเนื่องขณะที่เคลื่อนตัวไปทางตะวันตกเฉียงเหนือ พายุเซาเดโลร์ได้ขึ้นฝั่งที่ฮฺวาเหลียน ไต้หวันในวันที่ 7 สิงหาคม ไม่นานหลังจากนั้นพายุไต้ฝุ่นได้เคลื่อนตัวขึ้นฝั่งที่จีนตะวันออกและสลายไปเป็นพายุดีเปรสชันเขตร้อนในวันที่ 9 สิงหาคม
พายุเซาเดโลร์เป็นพายุที่เลวร้ายที่สุดเป็นอันดับสองในด้านการสร้างความเสียหายกับไซปันในหมู่เกาะนอร์เทิร์นมาเรียนาในรอบเกือบ 30 ปี บ้านหลายร้อยหลังได้รับความเสียหายหรือถูกทำลายและคาดว่าจะใช้เวลากว่าหนึ่งเดือนในการฟื้นฟู มีผู้เสียชีวิตสองคนในกวม ในไต้หวันเกิดฝนตกหนักและลมแรง ทำให้เกิดความเสียหายอย่างกว้างขวาง มี 4.85 ล้านครัวเรือนที่ไม่สามารถใช้ไฟฟ้าได้ มีผู้เสียชีวิตอย่างน้อย 8 คนและบาดเจ็บอีก 420 คน คนที่เก้าเสียชีวิตในเหตุการณ์พายุ ส่วนทางทิศตะวันออกของจีนเกิดฝนตกหนักที่สุดในรอบ 100 ปีส่งผลให้เกิดน้ำท่วมและแผ่นดินถล่ม ไต้ฝุ่นเซาเดโลร์ได้ทำให้คนจำนวน 45 คนในภาคตะวันออกของจีนเสียชีวิต หลังจากส่วนหนึ่งของประเทศถูกฝนตกหนักที่สุดในรอบศตวรรษ ความสูญเสียทางเศรษฐกิจทั้งหมดนับเป็น 24.627 พันล้านเยน (3.97 พันล้านดอลลาร์สหรัฐ)
ประวัติทางอุตุนิยมวิทยา

วันที่ 28 กรกฎาคม หย่อมความกดอากาศต่ำก่อตัวบริเวณทางตะวันออกของเส้นแบ่งเขตวันสากล
วันที่ 29 กรกฎาคม และมันยังพัฒนาขึ้นอย่างต่อเนื่อง JMA จึงปรับเพิ่มระดับความรุนแรงของระบบเป็นพายุดีเปรสชันเขตร้อน
วันที่ 30 กรกฎาคม JTWC จึงเริ่มประกาศเตือนพายุและใช้รหัสเรียกขาน 13W ในขณะที่ JMA ได้ปรับเพิ่มความรุนแรงของระบบเป็นพายุโซนร้อน และใช้ชื่อ เซาเดโลร์ และเซาเดโลร์เริ่มแสดงให้เห็นถึงสัญญาณของความรุนแรงและเมฆครึ้มหนาแน่นที่บดบังศูนย์กลางการหมุนเวียนระดับต่ำ และยังอยู่ในสภาพแวดล้อมที่ดี เช่น ลมเฉือนแนวตั้งในระดับต่ำ, อุณหภูมิพื้นผิวน้ำทะเลที่ 31 - 32°ซ และความร้อนในมหาสมุทรระดับสูง
วันที่ 1 สิงหาคม JMA จึงปรับเพิ่มระดับความรุนแรงของพายุเป็นพายุโซนร้อนกำลังแรง ขณะที่เซาเดโลร์ยังคงทวีกำลังแรงขึ้นอย่างต่อเนื่อง
วันที่ 2 สิงหาคม สองหน่วยงานได้ปรับเพิ่มระดับความรุนแรงของระบบเป็นพายุไต้ฝุ่น
วันที่ 3 สิงหาคม เซาเดโลร์ทวีกำลังแรงขึ้นอย่างต่อเนื่อง จนกลายเป็นพายุซูเปอร์ไต้ฝุ่นระดับ 5 ด้วยความเร็วลม 285 กิโลเมตรต่อชั่วโมง (โดยการตรวจวัดลมใน 1 นาที) และความเร็วลม 215 กิโลเมตรต่อชั่วโมง (โดยการตรวจวัดลมใน 10 นาที) โดย JMA และมีความกดอากาศต่ำสุดที่ศูนย์กลางที่ 900 มิลลิบาร์ ทำให้เซาเดโลร์ เป็นพายุที่แข็งแกร่งที่สุดนับตั้งแต่พายุไต้ฝุ่นหว่องฟ้ง เมื่อปี พ.ศ. 2557
วันที่ 4 สิงหาคม พายุไต้ฝุ่นเซาเดโลร์คงระดับความรุนแรงในจุดสูงสุดได้เป็นระยะเวลา 18 ชั่วโมง ก่อนจะค่อยๆ อ่อนกำลังลงในเวลา 15:00 UTC (เวลา 22:00 น. ตามเวลาในประเทศไทย)
วันที่ 5 สิงหาคม PAGASA ได้บันทึกว่าพายุไต้ฝุ่นเซาเดโลร์เคลื่อนตัวเข้ามาในเขตพื้นที่รับผิดชอบของฟิลิปปินส์ และใช้ชื่อ ฮันนา
วันที่ 7 สิงหาคม เซาเดโลร์ ทวีกำลังแรงขึ้นใหม่อีกครั้ง เนื่องจากระบบเข้าสู่พื้นที่ที่มีเงื่อนไขที่ดี
ในวันที่ 2 สิงหาคม เซาเดโลร์ได้พัดเข้าถล่มแผ่นดินในไซปัน ที่ความรุนแรงพายุไต้ฝุ่นระดับ 2 ทำให้เกิดความเสียหายอย่างรุนแรง โดยการประมาณการความเสียหายในเบื้องต้นอยู่ที่ 20 ล้านดอลลาร์สหรัฐ (ค่าเงิน ค.ศ. 2015) หรือประมาณ 7.03 ร้อยล้านบาท
หยาดทิพย์ ราชปาล

| หยาดทิพย์ ราชปาล |
| --- | --- |
ชื่อเกิด: หยาดทิพย์ ราชปาล
ชื่ออื่น: ซันนี่ ราชปาล
เกิด: 22 พฤศจิกายน พ.ศ. 2529 (38 ปี) เขตตลิ่งชัน กรุงเทพมหานคร ประเทศไทย
ส่วนสูง: 1.68 เมตร (5 ฟุต 6 นิ้ว)
คู่ครอง: รามา รัศมีรามา
บุตร: รามาวดี รัศมีรามา (เมย่า)
อาชีพ: นักแสดง นางแบบ พิธีกร นักธุรกิจ
ปีที่แสดง: พ.ศ. 2535–ปัจจุบัน
ผลงานเด่น: แก้วตา - เรือนนารีสีชมพู (2549)  ม.ร.ว.สโรชินี/เจ้าหญิงยโสธริยา - อมฤตาลัย (2549)  เพียงแพร - สุดรักสุดดวงใจ (2549)  เกวลิน (เกว) - ผู้การเรือเร่ (2551)  ปีวรา (น้ำปิง) - สุดแดนหัวใจ (2551)  พจมาน (หนูพุก) - สายสืบดิลิเวอรี่ (2552)  พีชานิกา (หนูอี๊ด) - ชื่นชีวานาวี (2554)  เพลงพิณ (เพลง) - ดวงตาในดวงใจ (2554)  สายไหม (ไหม) - เสน่ห์รักภูตสาว (2555)  คุณชุ่มนวล - บ่วงบาป (2556)  ดอกอ้อ/สายขวัญ - ดอกอ้อสายขวัญ (2556)  คุณสาลี่ - นางทาส (2559)  สุชาวดี (สุ) - เขาวานให้หนูเป็นสายลับ (2562)  รัตติกร (แพท) - แรงเทียน (2562)  พิกุล/พุดจีบ - เรือนสายสวาท (2563)  อรวี (อร) - ไฟสิ้นเชื้อ (2563)  เยาวยอด- เรยา (2564)  ปิลันธา (ปี๋) - ศีรษะมาร (2565)
สังกัด: สถานีวิทยุโทรทัศน์ไทยทีวีสีช่อง 3 (2545–2561)
หยาดทิพย์ ราชปาล (เกิด 22 พฤศจิกายน พ.ศ. 2529) หรือที่รู้จักกันในชื่อ หยาด ชื่อเล่น ซันนี่เป็นนักแสดงและนางแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ

เกิดเมื่อวันที่ 22 พฤศจิกายน พ.ศ. 2529 เป็นบุตรคนเล็กในจำนวนพี่น้อง 2 คน ของนายสุรินทร์ กับนางชินพรรณ ราชปาล สำเร็จการศึกษาในระดับชั้นมัธยมศึกษาตอนต้นจากโรงเรียนโพธิสารพิทยากรและมัธยมศึกษาตอนปลายจากโรงเรียนอัสสัมชัญธนบุรี เคยศึกษาในระดับปริญญาตรีจากมหาวิทยาลัยรังสิต ก่อนจะสำเร็จการศึกษาที่ คณะบริหารธุรกิจ มหาวิทยาลัยกรุงเทพ หลักสูตรนานาชาติ
ผลงาน > ภาพยนตร์

ภาพยนตร์ต่างประเทศ เรื่อง The White Elephant ตำนานรักเจ้าช้างเผือก
ภาพยนตร์ไทย เรื่อง หนุมานคลุกฝุ่น แสดงคู่กับ ศรราม เทพพิทักษ์ ปี 2551
มังกร นารี ปีศาจ
ผลงาน > ละครโทรทัศน์

ตอนเด็ก
2535 ภาพอาถรรพ์ ช่อง 7 รับบท ลูกสวาสดิ์
2535 ลูกเมียเก่า ละครสั้นปากกาทองมินิซีรีส์ ช่อง 7 รับบท
2536 ผยอง ช่อง 7 รับบท หญิงอ้อย
2536 นางทาส ช่อง 7 รับบท อุ่นเรือน (หนูแดง)
2536 ศีรษะมาร ช่อง 7 รับบท ปี๋-ปิลันธา (ตอนเด็ก)
2537 ปลายฝนต้นหนาว ช่อง 7 รับบท แก้วสวรรค์
2537 แฝดพี่ฝาดน้อง ละครสั้นปากกาทองมินิซีรีส์ ช่อง 7
2537 ถนนสายสุดท้าย ช่อง 7
2537 กระสือ ช่อง 7  รับบท รำพึง (ตอนเด็ก)
2538 คือหัตถาครองพิภพ ช่อง 7  รับบท พริ้มเพรา (ตอนเด็ก)
2538 ร่มฉัตร ช่อง 3 รับบท อารีย์ (วัยเด็ก)
2539 ญาติกา ช่อง 7 รับบท สร้อยทอง (วัยเด็ก)
2539 รัตนโกสินทร์ ช่อง 7 รับบท แม่ช้อง (ตอนเด็ก)
2539 นายขนมต้ม ช่อง 7 รับบท กระถิน (วัยเด็ก)
2539 ธิดานาคินทร์ ช่อง 5
2540 มอม ช่อง 5
2540 การะเกด ช่อง 7 รับบท การะเกด (ตอนเด็ก)
2540 หงส์เหิร ช่อง 9 รับบท ทัดทรวง (วัยเด็ก)
2540 นิรมิต ช่อง 7 รับบท นงรัตน์ (ตอนเด็ก)
2540 ปอบผีฟ้า ช่อง 7  รับบท ใบหม่อน
2540 แก้วจอมแก่น ช่อง 5
2541 ระย้า ช่อง 7 รับบท สุนีย์ (ตอนเด็ก)
2541 อีสา-รวีช่วงโชติ ช่อง 7
2541 เลื่อมสลับลาย ช่อง 3 รับบท พาไล (ตอนเด็ก)
2542 เงาอโศก ช่อง 7 รับบท ปิยะฉัตร (ปี่) (ตอนเด็ก)
2542 ขุนเดช ช่อง 7 รับบท ทิพย์
2543 มรสุมแห่งชีวิต ช่อง 7 รับบท ผการัตน์
2543 พันท้ายนรสิงห์ ช่อง 7
2544 ต้นรัก ช่อง 7 รับบท สา
2544 แก้วหน้าม้า ช่อง 7 รับบท จันทร์สุดา
ผลงาน > ปัจจุบัน

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2545 | ไอ้ม้าเหล็ก | ลั่นทม ทะเลทอง | ช่อง 3 |
| 2547 | ธรรมะติดปีก | กิญา | ช่อง 3 |
| 2547 | รักสุดฟ้า ล่าสุดโลก | เมย์ | ช่อง 3 |
| 2547 | เลิฟสตรอเบอรี่ | สตรอเบอรี่ | ช่อง 3 |
| 2548 | จันทร์ ฤ จะฉาย | พระจันทร์ | ช่อง 3 |
| 2549 | วายร้ายยอดรัก | ประกายดาว (ปราย) | ช่อง 3 |
| 2549 | เรือนนารีสีชมพู | แก้วตา | ช่อง 3 |
| 2549 | อมฤตาลัย | ม.ร.ว.สโรชินี / เจ้าหญิงยโสธริยา | ช่อง 3 |
| 2549 | สุดรักสุดดวงใจ | เพียงแพร | ช่อง 3 |
| 2549 | รังนกบนปลายไม้ | หมายทิพย์ | ช่อง 3 |
| 2550 | เล่ห์กุหลาบ | อัศมล (พิ้งค์) | ช่อง 3 |
| 2551 | ทางช้างเผือก | ดารินทร์ (รินทร์) | ช่อง 3 |
| 2551 | ผู้การเรือเร่ | เกวลิน (เกว) | ช่อง 3 |
| 2551 | สุดแดนหัวใจ | ปีวรา (น้ำปิง) | ช่อง 3 |
| 2552 | สายสืบดิลิเวอรี่ | พจมาน (หนูพุก) | ช่อง 3 |
| 2552 | สู้ยิบตา | ผาณิต ผาตั้ง | ช่อง 3 |
| 2553 | ศิราพัชร ดวงใจนักรบ | บาจรีย์ | ช่อง 3 |
| 2554 | ชื่นชีวานาวี | พีชานิกา (หนูอี๊ด) | ช่อง 3 |
| 2554 | ดวงตาในดวงใจ | เพลงพิณ (เพลง) | ช่อง 3 |
| 2555 | เสน่ห์รักภูตสาว | สายไหม (ไหม) | ช่อง 3 |
| 2556 | บ่วงบาป | คุณชุ่มนวล | ช่อง 3 |
| 2556 | ดอกอ้อสายขวัญ | ดอกอ้อ / สายขวัญ | ช่อง 3 |
| 2557 | แสงดาวกลางใจ | นับดาว | ช่อง 3 |
| 2558 | นางร้ายที่รัก | เนตรกมล | ช่อง 3 |
| 2559 | นางทาส | สาลี่ | ช่อง 3 |
| 2559 | บ่วงอธิฏฐาน | บุษกร | ช่อง 3 |
| 2562 | หน่วยลับสลับเลิฟ | รุ้งพราว | ช่อง 3 |
| 2562 | เพลิงนาคา | จิญยานี | ช่อง 3 |
| 2562 | เขาวานให้หนูเป็นสายลับ | สุชาวดี | ช่อง 3 |
| 2562 | แรงเทียน | รัตติกร (แพท) | GMM25 |
| 2563 | เรือนสายสวาท | พิกุล / พุดจีบ | ช่อง 8 |
| 2563 | ไฟสิ้นเชื้อ | อรวี (อร) | GMM25 |
| 2564 | แก้วรัดเกล้า(2546) | รัดเกล้า | ออนไลน์ |
| 2564 | เรยา | เยาวยอด อัครวรกุล | ช่อง 8 |
| 2565 | ศีรษะมาร | ปิลันธา (ปี๋) | ช่อง 8 |
ผลงาน > ซีรีส์/ซิทคอม

| ปี | เรื่อง | บทบาท | เครือข่าย |
| --- | --- | --- | --- |
| 2548 | พ่อแกกับแม่ฉัน | พุตตาน | ช่อง 3 |
| 2557 | ผู้กองเจ้าเสน่ห์ | ร้อยตำรวจโทหญิงไลลา (หมวดไนซ์) | ช่อง 3 |
ผลงาน > พิธีกร

สีสันบันเทิง
ผลงาน > เพลง

4 กันยายน 2550 หยาดทิพย์ได้ผันตัวเองมาเป็นนักร้อง โดยออกอัลบั้มชุด “The Album ดิอัลบั้ม อยากบอกต้องออกเทป” ร่วมกับนักแสดงและพิธีกรอีก 5 คนคือ เชอร์รี่ เข็มอัปสร สิริสุขะ, กาละแมร์ พัชรศรี เบญจมาศ, คุณปลื้ม หม่อมหลวงณัฏฐกรณ์ เทวกุล, แชมป์ พีรพล เอื้ออารียกูล และ ปอ ทฤษฎี สหวงษ์ เพลงที่ร้องในอัลบั้ม 1. ชู่ว์ 2. เพื่อนคนหนึ่ง
ผลงาน > มิวสิควิดีโอ

ชอบคนเจ้าชู้ ของ ไอซ์ ศรัณยู
หยุดไม่ได้...ขาดใจ อ๊อฟ-ปองศักดิ์ รัตนพงษ์
ถ้าเธอหลายใจ...กะลา-กะลา
ใจไม่แข็งเหมือนปาก แอมไฟน์
ถ้าฉันไม่ได้...ใครก็ต้องไม่ได้  เพลงประกอบละคร บ่วงบาป ปาน ธนพร
ฟ้าลืม เพลงประกอบละคร บ่วงบาป ฝ้าย am fine
คำนั้นฉันพูดจริง  นัตตี้-ศรัณย์ภัทร พัชระเศรษฐ์กุล
ครั้งแรก ของ Brothers
ผลงาน > งานเขียน

หนูไม่ใช่คาสโนวี่
รางวัล

รางวัล สาวเซ็กซี่แห่งปี 2008 จากงาน FHM 100 Sexiest Women in the in the world 2008
รางวัล สตาร์เซ็กซี่ จากงาน สยามดารา สตาร์ส ปาร์ตี้ 2008
รางวัล เทพทอง ด้านวิทยุโทรทัศน์ดีเด่น  รายการสีสันบันเทิง ช่อง 3 จากงาน พระราชทานรางวัลเทพทอง ครั้งที่ 11 ประจำปี 2552
รางวัล สยามดารา สตาร์ส ปาร์ตี้ 2009 สาขา ขวัญใจสยามดารา
รางวัล Star Awards จากเวที Asia Model Festival Awards 2010
รางวัล ตาคมบาดใจ จากงาน  Star?s Choice Awards 2011
รางวัล The Sexiest Drama Star in Thailand 2011 จากงาน FHM 100 Sexiest Women in the in the world 2011 & 8th Anniversary & 100th Issue Celebration
รางวัลดาวเมขลาสาขา นักแสดงหญิงขวัญใจมวลชนดีเด่น ประจำปี 2559
รางวัลดาวเมขลา ปี 2559 มอบรางวัล นักแสดงหญิงคนดีสังคมปิยมหามงคล ทฤษฎี สหวงษ์
รางวัลหงส์อวอร์ด นักแสดงนำหญิงดีเด่นจากละครเรื่อง เรือนสายสวาท ประจำปี 2563
แหล่งข้อมูลอื่น

หยาดทิพย์ ราชปาล ที่อินสตาแกรม
สัมภาษณ์  หยาดทิพย์ ราชปาล
ข้อมูลเว็บจากหยาดทิตย์ ราชปาล เก็บถาวร 2016-03-05 ที่ เวย์แบ็กแมชชีน
วิดีโอเว็บจากหยาดทิตย์ ราชปาล
รายชื่อคอนเสิร์ตอาร์เอส

ต่อไปนี้เป็นรายชื่อของคอนเสิร์ตศิลปินไทยที่จัดขึ้นโดยบริษัท อาร์เอส จำกัด (มหาชน)
ปี 2530-2535

| ชื่อคอนเสิร์ต | วันที่แสดง | ศิลปิน | แขกรับเชิญ | สถานที่ |
| --- | --- | --- | --- | --- |
| คอนเสิร์ต "FAI" | 3 มิถุนายน 2532 | F = เฟม, A = อริสมันต์, I = อิทธิ | เรนโบว์, ธานินทร์ ทัพมงคล , ฉัตรชัย เปล่งพานิช | ลาน สวป. รามคำแหง |
| คอนเสิร์ต Charming Touch พลังเสน่ห์ | 23 มิถุนายน 2533 | ทัช ณ ตะกั่วทุ่ง | - | เอ็มบีเค ฮอลล์ |
| คอนเสิร์ตนี้(ก็)ไม่มีพี่เลี้ยง | พฤษภาคม 2534 | อริสมันต์ พงศ์เรืองรอง | - | อินดอร์ สเตเดียม หัวหมาก |
| คอนเสิร์ตพายุสายฟ้า (THUNDER STORM CONCERT) | 17 สิงหาคม 2534 | ทัช ณ ตะกั่วทุ่ง | - | เอ็มบีเค ฮอลล์ |
| คอนเสิร์ต คารมเป็นต่อ รูปหล่อเป็นต๋อง | ตุลาคม 2534 | ทู | - | เอ็มบีเค ฮอลล์ |
| คอนเสิร์ต เข้าข่ายใจสะเทิ้น | 8 สิงหาคม 2535 | อริสมันต์ พงศ์เรืองรอง | อิทธิ พลางกูร | เอ็มบีเค ฮอลล์ |
| มหกรรมคอนเสิร์ต ลอยกระทงโต้รุ่ง | 9 พฤศจิกายน 2535 | ทัช, ทู, อนันต์ บุนนาค, อริสมันต์, บดินทร์ ดุ๊ก, อิทธิ, เรนโบว์, พิสุทธิ์ | - | สวนสามพราน |
| คอนเสิร์ต ทู ติดมัน | 2535 | ทู | ไฮแจ็ค | สนามกีฬากองทัพบก |
ปี 2556-2560

| ชื่อคอนเสิร์ต | วันที่แสดง | ศิลปิน | แขกรับเชิญ | สถานที่ |
| --- | --- | --- | --- | --- |
| RS. Meeting concert Return 2013 | 18-19 พฤษภาคม 2556 | ทัช ณ ตะกั่วทุ่ง, สมชาย เข็มกลัด, ลิฟท์กับออย, เจมส์ เรืองศักดิ์, แร็พเตอร์, อนัน อันวา, บาซู, บอยสเก๊าท์ | ศรราม เทพพิทักษ์, ไวตามิน เอ, แหม่ม พัชริดา, ทรี.ทู.วัน, ใบเตย อาร์สยาม | อิมแพ็ค อารีน่า เมืองทองธานี |
| ช็อต ชาร์จ ช็อก ร็อก ลีเจนด์ เหล็ก พันธุ์ เสือ | 17 สิงหาคม 2556 | หิน เหล็ก ไฟ, เสือ ธนพล, เป้ ไฮ-ร็อก, พิสุทธิ์ ทรัพย์วิจิตร | หรั่ง ร็อกเคสตร้า | อิมแพ็ค อารีน่า เมืองทองธานี |
| AIS 3G One-2-Call! Presents Kamikaze K Fight Concert | 13 ตุลาคม 2556 | โฟร์ มด, เฟย์ ฟาง แก้ว, ขนมจีน, เนโกะ จัมพ์, หวาย, ทรี.ทู.วัน, ธามไท, แต๊งกิ้ว, มิณทร์ |  Demo Project, ป๊อบปี้, โทโมะ, ลิปตา, เดอะริชแมนทอย, ใบเตย อาร์ สยาม, เขื่อน, เคนตะ, เบน ชลาทิศ, โต๋ ศักดิ์สิทธิ์ | รอยัล พารากอน ฮอลล์ |
| AIS 3G One-2-Call! Presents Kamikaze แดนซ์เนรมิต Concert | 4 ตุลาคม 2557 | โฟร์ มด, เฟย์ ฟาง แก้ว, ขนมจีน, เนโกะ จัมพ์, หวาย, ทรี.ทู.วัน, ธามไท, แต๊งกิ้ว, มิณทร์, เติร์ด, มาร์ค, พาร์ท, กรีน, ไปป์-มาก่อน, วี.อาร์.พี | - | รอยัล พารากอน ฮอลล์ |
| คิดถึง D2B LIVE CONCERT 2014 | 2 พฤศจิกายน 2557 | ดีทูบี | - | อิมแพ็ค อารีน่า เมืองทองธานี |
| TOYOTA VIOS PRESENTS มหัศจรรย์...ความคิดถึง D2B ENCORE CONCERT 2015 | 4 เมษายน 2558 | ดีทูบี | - | อิมแพ็ค อารีน่า เมืองทองธานี |
| TOYOTA PRESENTS THE NEXT VENTURE CONCERT 2016 | 6 มีนาคม 2559 | เจมส์ เรืองศักดิ์, ลิฟท์กับออย, แร็พเตอร์, โดม, วอย | ราฟฟี่-แนนซี่, เอิร์น จิรวรรณ, โมเม | อิมแพ็ค อารีน่า เมืองทองธานี |
| คอนเสิร์ต ร่างทรงคนเขียนเพลง | 15 ตุลาคม 2559 ( ยกเลิกการแสดง ) มีเพลงที่เตรียมไว้สำหรับการแสดง 15 เพลง ได้แก่ เพลงหลงกล,ไม่เอาคืน,ไม่อาจเปลี่ยนใจ,เวลาไม่เคยพอ,อยากให้รู้ว่ารักเธอ,ไม่มีเหตุผล,หึง,มีหัวใจ(แต่ไร้ความรู้สึก),ยอม,ทุกวินาที,ต่อหน้าฉัน..(เธอทำอย่างนั้นได้อย่างไร),อย่าพูดเลย,นางแมว,ท้องไม่รับ,Siren Love | โป่ง ปฐมพงศ์, เจมส์ เรืองศักดิ์, ดัง พันกร, แดน วรเวช, จอนนี่ อันวา | - | รอยัล พารากอน ฮอลล์ |